

VLADA REPUBLIKE HRVATSKE

Zagreb, 9. ožujka 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državni zavod za statistiku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog amandmana Vlade Republike Hrvatske na Prijedlog godišnjega provedbenog plana statističkih aktivnosti Republike Hrvatske 2022. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

KLASA:

URBROJ:

U Zagrebu, dd.mm.2022.

PREDSJEDNIKU HRVATSKOGA SABORA

|  |  |
| --- | --- |
| PREDMET: | Prijedlog godišnjega provedbenog plana statističkih aktivnosti Republike Hrvatske 2022. – amandmani Vlade |

Na temelju članka 85. Ustava Republike Hrvatske („Narodne novine“, br. 85/10 - pročišćeni tekst i 5/14 - Odluka Ustavnog suda Republike Hrvatske) i članka 196. Poslovnika Hrvatskoga sabora („Narodne novine“, br. 81/13, 113/16, 69/17, 29/18, 53/20, 119/20 – Odluka Ustavnog suda Republike Hrvatske i 123/20), Vlada Republike Hrvatske podnosi amandman na Prijedlog godišnjega provedbenog plana statističkih aktivnosti Republike Hrvatske 2022.

**Amandman**

U Poglavlju II. Ekonomske statistike, na kraju Teme 2.5. Cijene dodaju se riječi:

|  |  |
| --- | --- |
| **„I. Statističko istraživanje na temelju neposrednog prikupljanja podataka** | Broj 2.5.-N-I-1 |
| ***Nositelj službene statistike*** | Državni zavod za statistiku |
| ***Naziv statističke aktivnosti*** | Prosječne maloprodajne cijene dobara i usluga u kunama i u eurima u Republici Hrvatskoj |
| ***Periodičnost istraživanja*** | Mjesečno |
| ***Kratak opis rezultata*** | Prosječne maloprodajne cijene dobara i usluga u kunama i u eurima u Republici Hrvatskoj prikupljaju se u procesu zamjene hrvatske kune eurom, tijekom razdoblja obveznoga dvojnog iskazivanja cijena. Aktivnosti se provode u okviru Nacionalnog plana zamjene hrvatske kune eurom. |
| ***Izvještajne jedinice*** | Industrijsko-prehrambeni i industrijsko-neprehrambeni proizvodi: odabrani poslovni subjekti koji su prema pretežitoj djelatnosti registrirani u trgovini na malo Usluge: odabrana trgovačka društva i obrtnici iz područja usluga Ugostiteljske usluge: odabrani ugostiteljski objekti |
| ***Načini prikupljanja podataka*** | Podaci o maloprodajnim cijenama prikupljaju se na temelju posebno odabrane košarice dobara i usluga . Cijene prikupljaju ovlašteni snimatelji cijena Državnog zavoda za statistiku na odabranim prodajnim mjestima na devet geografskih lokacija. |
| ***Rokovi prikupljanja podataka*** | 25. u mjesecu za tekući mjesec |
| ***Format prikupljanja podataka*** | - |
| ***Veza s rezultatima ili aktivnostima u Programu*** | ~~-~~ |
| ***Rokovi objavljivanja rezultata*** | do 16. u mjesecu za protekli mjesec |
| ***Razina objavljivanja rezultata*** | Republika Hrvatska |
| ***Relevantni nacionalni standardi*** | Nacionalni plan zamjene hrvatske kune eurom (Narodne novine, broj 146/20.) |
| ***Pravna osnova Europske unije*** | - |
| ***Ostali međunarodni standardi*** | -„ |

Obrazloženje:

Vlada Republike Hrvatske predlaže dopunu Prijedloga godišnjeg provedbenog plana statističkih aktivnosti Republike Hrvatske 2022. radi uvođenja nove statističke aktivnosti pod nazivom „Prosječne maloprodajne cijene dobara i usluga u kunama i u eurima u Republici Hrvatskoj“, koja se planira provesti u okviru Nacionalnog plana zamjene hrvatske kune eurom (Narodne novine, broj 146/20.) i Koordinacijskog odbora za prilagodbu gospodarstva i zaštitu potrošača.

Radi se o postupku prikupljanja prosječnih maloprodajnih cijena dobara i usluga u kunama i u eurima u Republici Hrvatskoj u procesu zamjene hrvatske kune eurom tijekom razdoblja obveznoga dvojnog iskazivanja cijena.

Državni zavod za statistiku je, u okviru svojega djelokruga rada, uključen u aktivnosti Koordinacijskog odbora za prilagodbu gospodarstva i zaštitu potrošača koji djeluje u cilju ostvarenja Nacionalnog plana zamjene hrvatske kune eurom.

Jedna od aktivnosti Koordinacijskog odbora za prilagodbu gospodarstva i zaštitu potrošača je praćenje kretanja cijena odabranih dobara i usluga, na kojem je odlučeno da će predmetno provesti Državni zavod za statistiku u okviru nove statističke aktivnosti koju je potrebno planirati u Godišnjem provedbenom planu statističkih aktivnosti 2022, s obzirom na to da je isti pravna osnova za prikupljanje podataka potrebnih za provedbu statističkih istraživanja.